EkBass/fiwiki-20250220-pages-articles huggingface dataset:
Hyena Evo 50

Hyena Evo 50 on mopo jota on myyty Apollon, Orionin, tai Titanin merkkinä. Huippunopeus vakiona on 45-50 km/h. Hyenaa on valmistanut Zheijang Apollo Vehicle Manufacturer Co. LTD. Kaasutin on 16.5mm vakiona, eturatas on 11 hampainen, takaratas 62 hampainen, ja Hyena on rekisteröity kahdelle henkilölle. Hyenassa on myös sähköstartti, ja yksi ongelma mopossa on se, että jos haluaa lisätä öljyä tuorevoitelua varten öljysäiliöön, tarvitsee vasemman sivukatteen irroittaa. Katteissa olevat tarrat ovat todella huonolaatuisia, ja ajan myötä irtoavat katteista. Hyena muistuttaa Aprilian mopoja, joissa on AM6 kone. Tekniset tiedot Valmistaja: Zheijang Apollo Vehicle Manufacturer Co. LTD Valmistusmaa: Kiina Moottori 50cm³ Minarelli AM6 Teho 2.8kW (3.7hv) (vakiona) Käynnistys poljinkäynnistys, sähköstartti Kaasutin 16.5mm Jäähdytys vesijäähdytteinen Tankki 8.0 L Renkaat edessä 110 / 70 x 17, takana 130 / 70 x 17 Istuinkorkeus 1160mm Sytytys ja sähköjärjestelmä CDI, 12V Luokka:Mopot
Bernt Støylen

Bernt Andreas Støylen (17. helmikuuta 1858 Sande – 18. marraskuuta 1937 Bærum) oli norjalainen opettaja, teologi ja pappi, joka toimi Agderin hiippakunnan piispana vuosina 1914–1930. Støylen piti Norjan ensimmäisen radiohartauden vuonna 1931. Bernt Stoylen.jpg|Støylenin hautakivi Vestre Akerin hautausmaalla Oslossa. ==Lähteet== ==Aiheesta muualla== Luokka:Norjalaiset piispat Luokka:Norjalaiset teologit Luokka:Norjalaiset opettajat Luokka:Vuonna 1858 syntyneet Luokka:Vuonna 1937 kuolleet
Julia Bianchi

Julia Bianchi (s. 7. lokakuuta 1997 Xanxerê, Santa Catarina) on brasilialainen jalkapalloilija. Hän edustaa NWSL-liigassa pelaavaa Chicago Red Starsia ja Brasilian naisten jalkapallomaajoukkuetta. Hänen pelipaikkansa on keskikenttäpelaaja. == Lähteet == Luokka:Brasilialaiset jalkapalloilijat Luokka:Vuonna 1997 syntyneet Luokka:Elävät henkilöt
Denisa Saková

Denisa Saková (s. 17. huhtikuuta 1976 Nitra, Tšekkoslovakia) on slovakialainen poliitikko, joka on toiminut maansa talousministerinä ja yhtenä varapääministereistä Ficon neljännessä hallituksessa lokakuusta 2023. Tätä ennen hän toimi sisäministerinä Pellegrinin hallituksessa 2018–2020. Saková on kummankin ministerisalkkunsa ensimmäinen naispuolinen haltija Slovakian historiassa. == Elämä == Saková syntyi nykyiseen Länsi-Slovakiaan kuuluvassa Nitran kaupungissa vuonna 1976. Valmistuttuaan kotikaupunginsa lukiosta vuonna 1994, hän opiskeli Bratislavan kauppakorkeakoulussa taloushallintoa ja valmistui tohtoriksi vuonna 2006. Saková on työskennellyt yksityisellä puolella Saksassa ja Slovakiassa. Hän työskenteli Slovakian sisäministeriön palveluksessa kahteen otteeseen vuosina 2007–2010 ja uudestaan 2012–2016. Vuoden 2016 parlamenttivaaliessa Saková sai 2 688 ääntä Smer-SD:n listalta, mikä olisi oikeuttanut parlamentaarikon paikkaan. Saková kuitenkin nimettiin sisäministeriön valtiosihteeriksi, missä tehtävässä hän toimi aina vuonna 2018 tapahtuneen Ján Kuciakin murhan nostattamiin mielenosoituksiin asti. Tällöin hänet nimettiin uudeksi sisäministeriksi Robert Kaliňákin jouduttua eroamaan tehtävästä. Presidentti Andrej Kiska ei aluksi suostunut nimittämään Sakováa virkaansa koska näki tämän olleen liian läheisissä väleissä Kaliňákin ja muun valtapuolue Smerin johdon kanssa. Lopulta Saková paikka varmistui kun vastanimitetty pääministeri Peter Pellegrini piti tukensa tämän takana. Sakován sisäministerin pesti jatkui aina seuraaviin vaaleihin saakka, jolloin Smer kärsi tappion ja joutui oppositioon. Saková erosi yhdessä Peter Pellegrinin ja monen muun merkittävän Smer-poliitikon kanssa puoluesta ja liittyi vastaperustettuun HLAS–SD:hen. Sakováa pidetään puolueen toiseksi merkittävimpänä poliitikkona heti puheenjohtaja Pellegrinin jälkeen. Vuoden 2023 parlamenttivaaleissa Hlas nousi hallitukseen yhdessä Smerin ja Slovakian kansallispuolueen kanssa. Saková nimettiin talousministeriksi. Nimetyksensä jälkeen Saková sanoi aikovansa panostaa energian hintojen stabilimisoimisen lisäksi tieteen ja tutkimuksen rahoittamisen sekä lainsäädännön vakauden takaamisen. ==Poliittiset mielipiteet== Vuoden 2023 vaalien jälkeen Saková sanoi uskovansa, että Ukrainan pitäisi luopua Venäjän sillä hetkellä miehittämistä alueistaan jotta rauhanneuvottelut voisivat alkaa. Hlasin puheenjohtaja Pellegrini pahoitteli Sakován ulostuloa ja sanoi ettei se ole puolueen virallinen kanta. ==Lähteet== == Aiheesta muualla == Luokka:Slovakialaiset poliitikot Luokka:Vuonna 1976 syntyneet Luokka:Elävät henkilöt
Olli Soikkeli

Olli Soikkeli (s. 1991 Nurmes) on suomalainen kitaristi. Soikkeli aloitti gypsy jazzin soittamisen Nurmeksessa lukioikäisenä Kari Pääkkösen ohjauksessa. Hän opiskeli yhden lukukauden Kuopion konservatoriossa, ja toinen opiskeluvuosi kului Helsingin Pop & Jazz Konservatoriossa. Hän kiersi esiintymässä Euroopassa Paulus Schäferin ja Arnoud van den Bergin kanssa. Pori Jazzin kautta Soikkeli tutustui yhdysvaltalaisiin soittajiin. Hän esiintyi ensimmäisen kerran Yhdysvalloissa vuonna 2011 ja on asunut vuodesta 2014 New Yorkissa. Hän osallistui vuonna 2020 International Guitar Night 20th Anniversary Tourin Yhdysvaltain kiertueelle. beatricewood.com. Viitattu 5.4.2024. livelytimes.com. Viitattu 5.4.2024. Soikkeli perusti viulisti Jason Anickin kanssa Rhythm Future Quartetin, jonka toinen levy Travels (2016) sai myönteisen vastaanoton All About Jazz -lehdessä. The Huffington Postin musiikkitoimittaja Ralph A. Miriello nosti Travelsin vuoden 2016 parhaimpien jazzalbumien joukkoon. Lentement mademoiselle (2022) sai kiittävän arvostelun Riffi-lehdeltä. riffi.fi. Viitattu 4.4.2024. Choro-kitaristi Cesar Garabinin kanssa hän on tehnyt yhteistyötä vuodesta 2018. He esiintyvät Choro Meets Gypsy Jazz -teemalla Euroopassa ja Yhdysvalloissa. Soikkeli ja Garabini julkaisivat huhtikuussa 2024 Choro novo -albumin. Pitkäaikainen yhteistyökumppani Olli Soikkelin uralla on ollut soitinrakentaja Ari-Jukka Luomaranta. ==Diskografia== Rhythm Future Quartet * Rhythm Future Quartet (2014) * Travels (2016) * Rhythm Future Quartet and Friends (2018) Julien Labro & Olli Soikkeli Quartet * Rise & Grind (2017) Olli Soikkeli & Cesar Garabini * Invitation (2018) * Choro novo (2024) Olli Soikkeli Trio feat. Marian Petrescu and Teemu Åkerblom * Trio (2019) Olli Soikkeli Quartet feat. Marian Petrescu, Joonas Tuuri and Aleksi Heinola * Lentement mademoiselle (2022) Yhteistuotanto * Trois générations, Hot Club de Finlande ja Vitali Imereli (2011) * Kouvola Junction, Paulus Schäfer ja Arnoud van den Berg (2012) * The Best Things in Life Are Free, Hot Club d’Europe (2016) ==Lähteet== * Olli Soikkelin kotisivut === Viitteet === Luokka:Suomalaiset jazzkitaristit Luokka:Vuonna 1991 syntyneet Luokka:Elävät henkilöt
Kristen Campbell

Kristen Campbell (s. 30. marraskuuta 1997 Brandon, Manitoba) on kanadalainen jääkiekkoilija, pelipaikaltaan maalivahti. Hän on Kanadan maajoukkueen varamaalivahtina voittanut olympiakultaa Pekingissä 2022 sekä maailmanmestaruuden vuosina 2021 ja 2022. Hän saavutti MM-hopeaa vuonna 2023. Hän saavutti hopeaa alle 18-vuotiaiden MM-kilpailuissa 2015. Campbell edusti yliopistosarjoissa Pohjois-Dakotan yliopistoa vuosina 2015–2017 ja Wisconsinin yliopistoa vuosina 2017–2020. Hän edustaa kaudella 2023–2024 PWHL:ssä pelaavaa Toronton joukkuetta. == Lähteet == Luokka:Kanadalaiset jääkiekkomaalivahdit Luokka:Kanadalaiset olympiavoittajat Luokka:Vuonna 1997 syntyneet Luokka:Elävät henkilöt
Ida Maria

Ida Maria (oik. Ida Maria Børli Sivertsen; s. 13. heinäkuuta 1984 Nesna) on norjalainen laulaja-lauluntekijä ja kitaristi. Hän teki läpimurtonsa vuonna 2007 voitettuaan yhtyeensä kanssa Zoom Urørt -kilpailun. Esikoisalbumi Fortress Round My Heart ilmestyi seuraavana vuonna, ja Ida Maria palkittiin vuoden tulokkaana Spellemannprisen-gaalassa. Vuonna 2009 Ida Maria paloi loppuun USA:n kiertueella ja piti vuoden mittaisen tauon. Hän muutti Kaliforniaan ja julkaisi vuonna 2010 Katla-nimisen albumin, joka oli nimetty islantilaien Katla-tulivuoren mukaan, jonka pelättiin purkautuvan. Albumi ei yltänyt suosiossa esikoisalbumin tasolle, mutta "Bad Karma" -kappaleesta tuli suuri hitti. Tämän jälkeen Ida Maria muutti takaisin Norjaan ja perusti päihdeongelmaisia muusikoita auttavan Rock Heart -järjestön. Vuosina 2015–2019 hän oli ympäristöpuolue vihreiden kunnanvaltuutettu Nesnassa. ==Lähteet== ==Aiheesta muualla== Luokka:Norjalaiset laulaja-lauluntekijät Luokka:Norjalaiset kitaristit Luokka:Vuonna 1984 syntyneet Luokka:Elävät henkilöt
Anny Cazenave

Anny Cazenave (s. 1944) on ranskalainen avaruusgeodeetti ja yksi satelliiteilla tapahtuvan korkeusmittauksen edelläkävijöistä. Hän työskentelee Ranskan avaruusjärjestössä CNES. Anny Cazenave on saanut kansainvälistä mainetta avaruusgeodesian, geofysiikan, meritieteen ja hydrologian tutkimuksestaan. Uransa alkupuolella hän keskittyi kiinteän maan geodeettisiin mittauksiin satelliiteilla, mutta siirtyi sitten merenpinnan korkeuden ja ilmastonmuutoksen tutkimukseen. Hän on hallitustenvälisen ilmastonmuutospaneelin IPCC jäsen ja toimi pääkirjoittajana neljännessä ja viidennessä arviointiraportissa. Cazenave väitteli tohtoriksi geofysiikasta Toulousen yliopistossa vuonna 1975. Anny Cazenave on saanut useita palkintoja, mukaan lukien useita Ranskan tiedeakatemian palkintoja (1979, 1990 ja 1996) ja Euroopan geotieteiden unionin EGU:n Vening-Meinesz-mitalin (1999). Hänestä tuli AGU Fellow vuonna 1996, Ranskan ilmailu- ja avaruusakatemian (ANAE) jäsen vuonna 1986 ja Academia Europæan jäsen vuonna 1991. Hän on myös Officier de l. Ordre National du Mérite (1997) ja Chevalier de la Légion d'honneur (2000). Cazenave on Ranskan tiedeakatemian jäsen vuodesta 2004. == Lähteet == Luokka:Ranskalaiset luonnontieteilijät Luokka:Ranskan tiedeakatemian jäsenet Luokka:Vuonna 1944 syntyneet Luokka:Elävät henkilöt Luokka:Academia Europæan jäsenet
Emerance Maschmeyer

Emerance Maschmeyer (s. 5. lokakuuta 1994) on kanadalainen jääkiekkoilija, pelipaikaltaan maalivahti. Hän on Kanadan maajoukkueen pelaajana voittanut olympiakultaa Pekingissä 2022 sekä maailmanmestaruuden vuosina 2021 ja 2022. Hän saavutti MM-hopeaa vuosina 2015, 2016, 2017 ja 2023 sekä MM-pronssia vuonna 2019. Hänet valittiin vuoden 2016 MM-kilpailujen parhaaksi maalivahdiksi. Hän voitti kultaa alle 18-vuotiaiden MM-kilpailuissa 2012. Maschmeyer edusti yliopistosarjoissa Harvardin yliopistoa vuosina 2012–2016. Hän edusti CWHL:ssä Calgary Infernoa kaudella 2017–2019 ja Montreal Canadiennesia kausilla 2017–2019. Hän edustaa kaudella 2023–2024 PWHL:ssä pelaavaa Ottawan joukkuetta. == Lähteet == Luokka:Kanadalaiset jääkiekkomaalivahdit Luokka:Kanadalaiset olympiavoittajat Luokka:Vuonna 1994 syntyneet Luokka:Elävät henkilöt
Julia Gosling

Julia Gosling (s. 21. helmikuuta 2001 London, Ontario) on kanadalainen jääkiekkoilija, pelipaikaltaan hyökkääjä. Hän kuuluu Kanadan maajoukkueeseen MM-kilpailuissa 2024. Alle 18-vuotiaiden MM-kilpailuissa hän voitti kultaa 2019 ja saavutti pronssia 2018. Gosling on edustanut yliopistosarjoissa St. Lawrencen yliopistoa vuodesta 2019. Julia Goslingin serkku Nicole Gosling on myös maajoukkuejääkiekkoilija. == Lähteet == Luokka:Kanadalaiset jääkiekkoilijat Luokka:Vuonna 2001 syntyneet Luokka:Elävät henkilöt
Igunaq

Igunaq on perinteinen eskimoiden lääke ja ruokalaji, joka valmistetaan hapattamalla mursun- tai hylkeenlihaa joko kivikasan tai soran alla tai puulaatikossa. Myös jääkarhun tai valaan lihaa voidaan valmistaa samaan tapaan. Igunaqissa on paljon proteiinia, rautaa ja vitamiineja, ja sen makua on verrattu sinihomejuustoon. Myös lihan haju on voimakas, ja hajun karkottamiseksi liha tavallisesti pestään kylmällä vedellä ennen syömistä. Hajun takia jotkin arktisella alueella liikennöivät lentoyhtiöt eivät salli igunaqia lennoillaan. Inuiitit pitävät igunaqia herkku- tai juhlaruokana, ja se syödään tavallisesti omenan kanssa. Lääkkeenä käytettäessä igunaq on tarkoitettu ruoansulatuskanavan puhdistamiseen, koska sen uskotaan tappavan taudinaiheuttajia. Toisaalta inuiiteilla on uskomus, jonka mukaan igunaqia syövät miehet ovat muita lihaksikkaampia. Igunaq valmistetaan laittamalla liha hapattumaan sellaiseen vuodenaikaan, kun lämpötila ei ole liian kuuma eikä liian kylmä. Lihan kuuluu hapattua hieman irtonaisessa sorassa tai muussa paikassa, jossa ilma pääsee kiertämään. Liha syödään talven aikana, elleivät jääkarhut löydä kätköpaikkaa ja syö sitä ensin. == Terveysriskit == Igunaqin syömisessä on joitain riskejä. Kun lihaa hapatetaan liian kauan, siitä tulee jopa tappavan myrkyllistä. Lihassa oleva rasvakerros muuttuu hapatuksen edetessä vihreäksi. Syötäväksi kelpaavassa igunaqissa rasva on vaaleanvihreää, ja liian vanhassa lihassa tummempaa vihreän sävyä tai jopa ruskeaa. Harvempien mursujen lihassa on trikiinimatoja, jotka saattavat aiheuttaa ihmisessä trikinoosin, ellei matoja sisältänyt liha ollut kunnolla kypsytettyä. Kanadan Nunavikissa on trikinoositartuntojen välttämiseksi toiminut 1990-luvulta lähtien lihan seulontaohjelma, johon metsästäjät voivat lähettää omasta mursunlihastaan näytteen. Tutkittuaan näytteen seulontaohjelmaa hoitava tutkimuskeskus lähettää metsästäjälle tiedon siitä, oliko lihassa trikiinejä. Ennen seulontaohjelman alkua Nunavikissa ilmeni noin joka toinen vuosi mursunlihasta peräisin olevia trikinoositartuntoja. Mursun-, hylkeen- ja joskus myös valaanlihassa esiintyy myös botulismia aiheuttavia bakteereita. Jos lihaa ei hapateta oikein, siihen saattaa muodostua botuliinimyrkkyä ja syöjälle tulla botulismi. Se voi johtaa pahimmassa tapauksessa kuolemaan. Nunavikin terveysviranomaiset ovat tartuntojen välttämiseksi neuvoneet säilyttämään raa'an lihan ja rasvan alle 4 °C lämpötilassa sekä hapattamaan lihan paikassa, jossa ilma kiertää. == Lähteet == Luokka:Eskimoiden ruoka Luokka:Liharuoat
Nicole Gosling

Nicole Gosling (s. 21. huhtikuuta 2002 London, Ontario) on kanadalainen jääkiekkoilija, pelipaikaltaan puolustaja. Hän kuuluu Kanadan maajoukkueeseen MM-kilpailuissa 2024. Alle 18-vuotiaiden MM-kilpailuissa hän voitti kultaa 2019 ja saavutti hopeaa 2020. Gosling on edustanut yliopistosarjoissa Clarksonin yliopistoa vuodesta 2020. Nicole Goslingin serkku Julia Gosling on myös maajoukkuejääkiekkoilija. == Lähteet == Luokka:Kanadalaiset jääkiekkoilijat Luokka:Vuonna 2002 syntyneet Luokka:Elävät henkilöt
Petra Äkkinen

Petra Äkkinen (s. 23. lokakuuta 2000) on suomalainen pesäpalloilija. Äkkinen edustaa Superpesiksessä pelaavia Vaasan Mailattaria. Hänen kasvattajaseuransa on Vaasan Maila. Hän pelaa ulkokentällä kolmoskopparina ja sisäpelissä etenijänä. Äkkinen on pelannut 48 Superpesiksen runkosarjan ottelua. Näissä otteluissa hän on lyönyt kolme kunnaria ja yhden tavallisen juoksun, tuonut 41 juoksua ja kerännyt 176 kärkilyöntipistettä. Äkkinen on pelannut kuusi Superpesiksen ylempien pudotuspelien ottelua. Näissä otteluissa hän on tuonut neljä juoksua ja kerännyt 15 kärkilyöntipistettä. Äkkinen on pelannut kolme Superpesiksen alempien pudotuspelien ottelua. Näissä otteluissa hän on lyönyt yhden kunnarin, tuonut yhden juoksun ja kerännyt 17 kärkilyöntipistettä. Tilastot päivitetty kauden 2023 jälkeen. == Lähteet == Luokka:Suomalaiset pesäpalloilijat Luokka:Vuonna 2000 syntyneet Luokka:Elävät henkilöt
Anne Mattsson

Anne Mattsson (s. 1973) on suomalainen kirjailija. Hän on koulutukseltaan valtiotieteiden lisensiaatti ja työskentelee Helsingissä historian- ja yhteiskuntaopin opettajana. Mattsson on julkaissut oppikirjojen ohella muun muassa Irja Askolan, Sylvi Kekkosen, Tellervo Koiviston ja Seela Sellan elämäkerrat. == Teoksia == * * * * * * == Lähteet == Luokka:Suomalaiset tietokirjailijat Luokka:Vuonna 1973 syntyneet Luokka:Elävät henkilöt
Terra e Paixão

Terra e Paixão on televisioyhtiö TV Globon esittämä brasilialainen telenovela. Sen päärooleissa ovat Cauã Reymond, Bárbara Reis, Johnny Massaro, Paulo Lessa, Débora Falabella, Agatha Moreira, Tony Ramos ja Glória Pires. ==Näyttelijät== == Aiheesta muualla == * Luokka:Brasilialaiset draamasarjat Luokka:2020-luvun televisiosarjat Luokka:TV Globon telenovelat
Piorun (ilmatorjuntaohjus)

Piorun -ilmatorjuntaohjus on suunniteltu torjumaan kiinteäsiipisisiä lentokoneita, helikoptereita ja drooneja. Ohjukset valmistaa puolalainen Mesko. Ohjus on varustettu päivä- ja lämpötähtäimillä, jotka mahdollistavat ohjuksen käytön myös yöllä. Ohjuksen käyttökorkeus on 10–4000 metriä, lentomatka 400–6500 metriä, keskimääräinen lentonopeus 560 m/s ja paino 19,5 kg. Ohjus on käytössä Puolan asevoimilla. Ilmatorjuntaohjuksia on tilannut myös Georgia, Liettua, Norja., Slovakia, Ukraina, Viro ja Yhdysvallat. Ukraina on käyttänyt menestyksekkäästi Piorun -ilmatorjuntaohjusta Ukrainan sodassa. Piorun-NG on seuraavan sukupolven ilmatorjuntaohjus. Siitä on kehitetty aikaisemmista malleista saadun kokemusten perusteella. Piorun-NG esiteltiin yleisölle Puolan Kielcessä syyskuun 2023 alussa. == Kehitystyö == Puolan Skarżysko-Kamiennassa toimiva tehdas valmisti aluksi Neuvostoliiton Strela-2M- ja Strela-1-ohjuksia lisenssillä. Ennen Puolan kansantasavallan kaatumista valmistettin myös Neuvostoliiton Igla-ohjuksia. Tässä yhteydessä aloitettiin tutkimus- ja suunnittelutyö puolalaisen ilmatorjuntaohjuksen valmistamiseksi. Syntyi Grom-järjestelmä. Piorunin suunnittelutyö aloitettiin vuonna 2010. Grom-järjestelmät ja Piorun-ohjukset varustettiin turvajärjestelmällä, joka estää ohjusten ja laukaisuyksikön käytön ilman laukaisuavainta. Jos vihollinen saa ohjuksen ja laukaisuyksikön haltuunsa, se ei voi sitä käyttää ilman laukaisuavainta. Laukaisuavaimet säilytetään muualla. Ne jaetaan sotilaille vasta harjoitusammuntojen tai taistelun yhteydessä. ==Lähteet== Luokka:Lähi- ilmatorjuntaohjukset
Alie Ward

Alison Ann "Alie" Ward (s. 6. marraskuuta 1976) on yhdysvaltalainen kirjailija, näyttelijä sekä tv- ja podcast-juontaja. Hän on syntynyt Kaliforniassa ja valmistunut Kalifornian yliopistosta. Vuonna 2016 hän voitti Emmy-palkinnon kirjoitettuaan CBS:n Innovation Nation -sarjaa. Wardin podcast sai 2022 iHeartRadio Podcast -palkinnon parhaana tiedepodcastina, ja samana vuonna hän itse sai Webby-palkinnon parhaana podcast-juontajana. Ward on näytellyt pienissä sivurooleissa useassa sarjassa mukaan lukien Greyn anatomia, Kukkulan kuningas ja Comedy Centralin Key & Peele. Hän on myös kirjoittanut kolumnia LA Weekly -lehdelle. == Ologies-podcast == Vuonna 2017 Ward alkoi juontaa Ologies-nimistä tiedepodcastia. Nimi tulee siitä, miten monella alalla on englanniksi ology-pääte (esimerkiksi psychology, volcanology ja cosmology). Podcastissa Ward haastattelee joka viikko eri alan asiantuntijaa. Ologies on yleensä Apple Podcastissa kolmen suosituimman tiedepodcastin joukossa. Podcastia pidetään hyvänä esimerkkinä siitä, miten tieteestä saadaan saavutettavampaa ja kiinnostavampaa. Idean podcastiin Ward sai jo vuonna 2002. Huhtikuussa 2024 podcastilla oli jo 387 jaksoa. Ologiesista on julkaistu myös lyhyempiä, lapsille suunnattuja jaksoja. Lapsille suunnatut jaksot, Smologies, on muokattu varsinaisista podcast- jaksoista niin, että ne ovat noin 20 minuuttia pitkiä eikä niissä ole kiroilua. == Filmografia == Vuosi Nimi Rooli Huomautuksia 1998 Nash Bridges Miranda 9 jaksoa 1999 Where's George Anita 2001 Roswell Deb 2 2002 Kukkulan kuningas Becky 1 jakso 2002 Poliisipäällikkö Mannion Mary Sleight 1 jakso 2003 Seitsemäs taivas Betty 1 jakso 2005 Greyn anatomia Tina Herman 1 jakso 2006 Death Ride Meikki tyttö 2012 Key & Peele Ystävä 1 jakso 2012 Murderbot Productions 1 jakso 2013 Drunk History Oma itsensä - selostaja 1 jakso 2017 Sidekick with Matt Mira Vieras 1 jakso 2018 Don't Go Alone Tarinankertoja 3 jaksoa 2018 Brainchild Tiede-nainen 13 jaksoa 2020 100 humans Juontaja 8 jaksoa == Lähteet == Luokka:Podcast-juontajat Luokka:Yhdysvaltalaiset juontajat Luokka:Yhdysvaltalaiset näyttelijät Luokka:Vuonna 1976 syntyneet Luokka:Elävät henkilöt
Nerilie Abram

Nerilie Abram (s. kesäkuu 1977) on australialainen professori Australian kansallisen yliopiston geotieteiden tutkimuslaitoksella. Hän on ilmastonmuutoksen ja paleoklimatologian asiantuntija. Hänen tutkimusosaamisensa kattaa Etelämantereen ilmaston ja trooppiset ilmaston. Vuodesta 2004 vuoteen 2011 Abram oli brittiläisessä British Antarctic Survey -tutkimuslaitoksessa jääytimen asiantuntijana. Tuolloin hän oli osa ryhmää, joka porasi James Rossin saaren jääytimeen vuonna 2008. Abramin mukaan kasvihuonekaasujen päästöistä johtuva etelänsuuntainen muutos läntisissä tuulissa on siirtänyt näitä tuulia niiden eteläisinpään paikkaan viimeiseen tuhanteen vuoteen, mikä on johtanut sateiden vähenemiseen Etelä-Australiassa. == Lähteet == Luokka:Vuonna 1977 syntyneet Luokka:Elävät henkilöt Luokka:Australialaiset tieteilijät
Zaina Arafat

Zaina Arafat on arabiamerikkalainen kirjalija. Hän kirjoittaa sekä fiktiota, että tietokirjoja. Hänen esikoiskirjansa You Exist Too Much (2020) voitti Lambda-kirjallisuuspalkinnon vuonna 2021 Hänen kirjoituksiaan on julkaistu muun muassa The New York Timesissa ja The Washington Postissa. Arafat opettaa kirjoittamista Barndard Collegessa, joka on The New York Timesin ja LIU Postin koulu. Hän on opettanut myös Iowan yliopistossa. == Lähteet == Luokka:Syntymävuosi puuttuu Luokka:Elävät henkilöt Luokka:Palestiinalaiset kirjailijat
Chloé Hayden

Chloé Sarah Hayden (s. 23. heinäkuuta 1997) on australialainen näyttelijä, sosiaalisen median persoona, aktivisti ja kirjailija. Näyttelijänä hän on tunnettu Netflixin Heartbreak High -sarjasta, jossa hän esittää Quinni Gallagher-Jonesia. Haydenillä on 13-vuotiaana diagnosoitu autismi ja 22-vuotiaana ADHD. 18-vuotiaana hän alkoi kirjoittaa blogia kokemuksestaan neuroepätyyppillisenä kasvamisesta. Blogin suosion kasvettua hän teki myös Youtube-kanavan. Hän haluaa näyttää kaikille, että neuroepätyypilliset ihmiset ovat erilaisia, mutta eivät vähempiarvoisia ("different, not less"). Hän haluaa myös rikkoa stereotypioita siitä, millaisia autismikirjolla olevat ovat. Elokuussa 2022 Hayden julkaisi kirjan Different, Not Less: A Neurodivergent's Guide to Embracing Your True Self and Finding Your Happily Ever After. Kirja on osittain autobiografia ja osittain self-help -kirja. 13\. tammikuuta 2024 Hayden meni naimisiin poikaystävänsä Dylan Rohanin kanssa, jonka kanssa hän oli ollut kihloissa vuoden 2022 joulukuusta. == Filmografia == Vuosi Nimi Rooli Huomautuksia 2017 Jeremy the Dud Heidi Lyhytelokuva 2021 Sister from the South Robyn Lyhytelokuva 2022 Counter Girls Grace Minisarja 2022 Embrace: Kids Oma itsensä Dokumentti 2022 Frankly Oma itsensä Panelisti 2022- Heartbreak High Quinn "Quinni" Gallagher-Jones Päärooli 2023 Play School Oma itsensä Lähde: == Lähteet == Luokka:Australialaiset näyttelijät Luokka:Vuonna 1997 syntyneet Luokka:Elävät henkilöt
Corinne Le Quéré

Corinne Le Quéré (s. 1966) on kanadalainen ilmastotutkija. Hän toimii ilmastonmuutoksen tutkimusprofessorina University of East Angliassa, missä hän oli aikaisemmin Tyndall Centre for Climate Change Research -keskuksen johtaja. Le Querén keskeinen tutkimusalue on ilmastonmuutoksen ja hiilen kierron väliset vuorovaikutukset, mukaan lukien ihmisen aiheuttamat päästöt. Hän on tehnyt useita edistysaskeleita ilmakehän hiilidioksidin vaihteluiden ja trendien syiden kvantifioinnissa eri aikaskaaloilla ja johti hiilenkiertomallien kehittämistä ja käyttöä hiilibudjeteissa. Le Quéré on johtanut maailman hiilibudjetin (Global Carbon Budget) vuosittaisia päivityksiä. Alkujaan kanadalainen Le Quéré väitteli meritieteestä Pierre ja Marie Curien yliopistossa (silloinen Paris VI) vuonna 1999. Maisteriopinnot hän teki McGill-yliopistossa ja kanditutkinnon fysiikasta Montrealin yliopistossa. Hän on tehnyt tutkimusta myös Princetonin yliopistossa Yhdysvalloissa, Max Planck -instituutissa Saksassa ja British Antarctic Surveyssa. == Lähteet == Luokka:Kanadalaiset tieteilijät Luokka:Vuonna 1966 syntyneet Luokka:Elävät henkilöt
Risto Järvenpää

Risto Tapio Järvenpää (s. 11. joulukuuta 1953 Säräisniemi) on suomalainen opettaja, muusikko, säveltäjä ja sanoittaja. ==Henkilöhistoria== Risto Järvenpää syntyi talousmestari Eelis Mikael Järvenpään ja Esteri Siltaniemen perheeseen. Hän avioitui 1973 Aini Niemelän kanssa ja 2009 Terttu Harjun kanssa. Järvenpää tuli ylioppilaaksi Pokkitörmän yhteislyseosta 1973 ja valmistui lastentarhanopettajaksi 1976, musiikkileikkikoulunopettajaksi 1983 ja ammatillisten oppilaitosten opettajaksi 1991. Hän oli Oulussa lastentarhanopettaja Lassin päiväkodissa 1976–1984 ja Kalliolan päiväkodissa 1984–1987, Oulun sosiaalialan oppilaitoksen opettaja 1987–1995 ja Oulun ammattikorkeakoulun taideaineiden lehtori 1995–2017. Omaa musiikkileikkikoulua Järvenpää piti 1983–1993 ja oli kouluttaja Oulun yliopistossa ja Sibelius- Akatemiassa 1996–2001. Hän on 1983 lähtien T:mi Risto Järvenpään, vuodesta 1993 Risto Järvenpää Oy, omistaja. Muusikkona, säveltäjänä ja sanoittajana Järvenpää on vuodesta 1968 työskennellyt useissa eri yhtyeissä, kuten Express. Järvenpää on myös osallistunut useiden televisio- ja radio-ohjelmien tekemiseen, julkaissut omaa musiikkituotantoaan ja toteuttanut musiikkitapahtumia ja konsertteja. Oulun kaupungin kulttuuripalkinnon hän sai 1996. (ei-vapaa) ==Musiikkituotanto== * Tatsia ja janssia lapsille, 1993 * Tatsin ja janssin poika, 1995 * Tatsia ja janssia suurkaupungissa, 2001 * Canciones y caramelos en Cuba: música para niños – music for children, 2001 * Pikkumetsän laulut, 2007 (uusi painos 2015) * Pikkumetsän laulut 2, 2008 == Lähteet == Luokka:Suomalaiset opettajat Luokka:Suomalaiset muusikot Luokka:Suomalaiset säveltäjät Luokka:Suomalaiset sanoittajat Luokka:Suomalaiset yrittäjät Luokka:Vuonna 1953 syntyneet Luokka:Elävät henkilöt
Kaleton (täsmennyssivu)

Kaleton voi tarkoittaa ainakin seuraavia: == Asutusnimiä == *Kaleton, kylä Keuruulla, jossa sijaitsee Kalettoman rautatieasema == Vesistöjä == *Kaleton, lampi Ikaalisten Juhtimäen lähellä *Kaleton, lampi Jyväskylän Puuppolassa *Kaleton, järvi Kuorevedellä Jämsässä *Kaleton, lampi Kyyjärvellä *Kaleton, järvi Ruoveden Joensuun lähellä *Kaleton, järvi Ruovedellä Jouttenuksen lähellä *Kaleton, järvi Ruoveden Muroleessa *Kaleton, lampi Vesannolla *Kaleton, lampi Ylöjärvellä Länsi-Teiskon lähellä *Pieni-Kaleton, lampi Multialla Linnankylän lähellä. == Katso myös == *Kalaton Luokka:Järvien täsmennyssivut
Ary Borges

Adriana Alves ”Ary” Borges (s. 28. joulukuuta 1999 São Luis) on brasilialainen jalkapalloilija. Hän edustaa NWSL-liigassa pelaavaa Racing Louisvilleä ja Brasilian naisten jalkapallomaajoukkuetta. Hänen pelipaikkansa on keskikenttäpelaaja. == Lähteet == Luokka:Brasilialaiset jalkapalloilijat Luokka:Vuonna 1999 syntyneet Luokka:Elävät henkilöt
Cathinka Tandberg

Cathinka Cecilie Friis Tandberg (s. 18. kesäkuuta 2004, Oslo, Norja) on norjalainen jalkapalloilija. Hän on pelipaikaltaan hyökkääjä. Hän on pelannut useissa Norjan nuorisomaajoukkueissa. Hän pelasi Norjan naisten maajoukkueessa ensimmäisen ottelunsa lokakuussa 2023 Ranskaa vastaan. Tandberg edusti kotimaassaan Lynia kausina 2020–2022. Hän siirtyi vuoden 2023 alussa ruotsalaisseura Linköpingiin. Hän pelasi kaudella 2023 Damallsvenskanissa 26 ottelua ja teki niissä 19 maalia, joista kuusi kauden toiseksi viimeisessä ottelussa Kalmaria vastaan. == Lähteet == Luokka:Norjalaiset jalkapalloilijat Luokka:Vuonna 2004 syntyneet Luokka:Elävät henkilöt
Katherine Willis

Katherine Willis on brittiläinen biologi, joka on tutkinut ympäristön muutosten pitkäaikaisia vaikutuksia ekosysteemeihin. Hän on biodiversiteetin professori Oxfordin yliopistossa ja johtaa yhtä sen vanhimmista collegeista, St Edmund Hallia. Willis on toiminut myös Kew Gardensin tieteellisenä johtajana. == Lähteet == Luokka:Brittiläiset biologit Luokka:Brittiläiset professorit Luokka:Oxfordin yliopiston professorit Luokka:Vuonna 1964 syntyneet Luokka:Elävät henkilöt
Malin Brenn

Malin Johnsen Brenn (s. 13. maaliskuuta 1999) on norjalainen jalkapalloilija. Hän on pelipaikaltaan puolustaja. Hän on pelannut useissa Norjan nuorisomaajoukkueissa. Hän pelasi Norjan naisten maajoukkueessa ensimmäisen ottelunsa helmikuussa 2023 Uruguayta vastaan. Tandberg edusti kotimaassaan Lillestrøm SK:ta kausina 2014–2022. Hän pelasi kaudella 2022–2023 Italiassa Comon joukkueessa 18 Serie A -ottelua. Hän siirtyi elokuussa 2023 alussa ruotsalaisseura Linköpingiin, jossa hän pelasi kauden 2023 lopulla Damallsvenskanissa kuusi ottelua. == Lähteet == Luokka:Norjalaiset jalkapalloilijat Luokka:Vuonna 1999 syntyneet Luokka:Elävät henkilöt
Olin mies

Olin mies (I Was a Man) on Barry Mahonin ohjaama yhdysvaltalainen puolidokumentaarinen seksploitaatioelokuva vuodelta 1967. Se perustuu Kim Kansasina tunnetun amerikansuomalaisen laivakokin elämään ja kuvaa muun muassa tämän matkaa Helsinkiin sukupuolenkorjausleikkaukseen. Elokuva yhdistelee kuvitteellisia erotiikkakohtauksia ja pitkiä cinéma vérité -tyylisiä otoksia Kansasin arkielämästä. ==Vastaanotto== Elokuva sai Suomen teattereissa ensi- iltansa alle 16-vuotiailta kiellettynä 10. marraskuuta 1967 helsinkiläisessä nonstop-teatteri Scalassa, jossa Kim Kansas myi itse lippuja. Elokuvan myötä Kansasista tuli transsukupuolisuutensa takia jonkinlainen sensaatio Suomen aikakauslehdissä, jotka 1960-luvulla nostivat esiin monia seksuaalisuuteen liittyviä tabuja. Olin mies esitettiin Suomessa myöhemmin Elokuva-arkiston näytöksissä keväällä 2006 ainakin Turussa ja OulussaAme­rik­ka­lais- suo­ma­lais­ta seksp­loi­taa­tio­ta Oulussa, Kaleva 4.4.2006. Viitattu 6.4.2024.. Juri Nummelin piti tuolloin elokuvaa toisaalta kiinnostavana, toisaalta harvinaisen tylsänä. Hänestä monet kohtaukset ovat täysin motivoimattomia ja turhia, koska niitä joko ei selitetä kunnolla tai sitten niitä selitetään liikaa. ==Lähteet== Luokka:Vuoden 1967 yhdysvaltalaiset elokuvat Luokka:Transsukupuolisuus Luokka:Yhdysvaltalaiset eroottiset elokuvat
Melsomvik

Melsomvik on taajama Sandefjordin kunnassa Vestfoldin läänissä Norjassa. Taajaman pinta-ala on 1,3 neliökilometriä ja asukasluku 2 083 vuonna 2023. Melsom skole.jpg|Melsomin koulu ==Lähteet== Luokka:Sandefjord Luokka:Norjan taajamat
Kodal

Kodal on taajama Sandefjordin kunnassa Vestfoldin läänissä Norjassa. Taajaman pinta-ala on 0,6 neliökilometriä ja asukasluku 1 070 vuonna 2023. ==Kuvia== Kodal kirke.jpg|Kodalin kirkko Kodal skole.jpg|Kodalin koulu ==Lähteet== Luokka:Sandefjord Luokka:Norjan taajamat
Fossnes

Fossnes on taajama Sandefjordin kunnassa Vestfoldin läänissä Norjassa. Taajaman pinta-ala on 0,4 neliökilometriä ja asukasluku 639 vuonna 2023. ==Lähteet== Luokka:Sandefjord Luokka:Norjan taajamat
Jotun

Jotun A/S on norjalainen rakennusmaaleja ja lakkoja valmistava vuonna 1926 perustettu teollisuusyritys, jonka pääkonttori on Sandefjordissa. Yhtiö kuuluu Orkla-konserniin, joka omistaa 43 prosenttia osakkeista. Norjan lisäksi Jotunilla on tehtaita Kiinassa, Indonesiassa ja Intiassa. ==Kuvia== Sandefjord (14384242498).jpg|Sandefjordin tehdasalue vuonna 1947. JotunFieldWork.JPG|Maalien testausta. ==Lähteet== ==Aiheesta muualla== Luokka:Orkla Luokka:Rakennustuotevalmistajat
Lisa Naalsund

Lisa Fjeldstad Naalsund (s. 11. kesäkuuta 1995 Bergen) on norjalainen jalkapalloilija. Hän on pelipaikaltaan keskikenttäpelaaja. Hän on pelannut useissa Norjan nuorisomaajoukkueissa. Hän pelasi Norjan naisten maajoukkueessa ensimmäisen ottelunsa kesäkuussa 2021 Ruotsia vastaan ja on pelannut maaliskuun 2024 loppuun mennessä 16 naisten maaottelua. Naalsund edusti kotimaassaan kausina 2012–2018 Arna-Bjørnaria ja kausina 2019–2022 Sandvikenia, joka kaudeksi 2022 muutti nimekseen SK Brann. Hän siirtyi vuoden 2023 alussa Englannin Superliigassa pelaavaan Manchester Unitediin. Hän pääsi kevätkaudella 2023 kentälle yhdessä liigaottelussa. Kaudella 2023–2024 hän on maaliskuun loppuun mennessä pelannut 13 liigaottelua ja tehnyt niissä kaksi maalia, molemmat maaliskuussa kotiottelussa Bristol Cityä vastaan. == Lähteet == Luokka:Norjalaiset jalkapalloilijat Luokka:Vuonna 1995 syntyneet Luokka:Elävät henkilöt
Justine Kielland

Justine Kvaleng Kielland (s. 22. marraskuuta 2002) on norjalainen jalkapalloilija. Hän on pelipaikaltaan keskikenttäpelaaja. Hän pelasi Norjan naisten maajoukkueessa ensimmäisen ottelunsa helmikuussa 2024 Kroatiaa vastaan. Kielland on edustanut kotimaansa pääsarjassa Stabækia kausilla 2017–2023 ja Brannia elokuusta 2023 alkaen. == Lähteet == Luokka:Norjalaiset jalkapalloilijat Luokka:Vuonna 2002 syntyneet Luokka:Elävät henkilöt
Sidsel Mørck

Sidsel Mørck (o.s. Garborg; 28. marraskuuta 1937 Oslo – 5. maaliskuuta 2024 Oslo) oli norjalainen vasemmistolainen kirjailija ja naisasianainen. Feminismin lisäksi hän otti aktiivisesti kantaa ympäristönsuojelun puolesta. ==Biografia== ===Runoteokset=== * Et ødselt sekund (1967) * Dager kan vokse (1969) * Apropos (1970) * Først var det små rom (1971) * I forhold til (1973) * En mykere morgen (1977) * Ekta berta sukkererta (1978, lapsille) * Stort og smått-vers (1980, lapsille) * Byliv (1980) * Hemmelig-viser og vers (1985, lapsille) * Sur og blid-vers (1987, lapsille) * Hver eneste natt (1990) * På tvers-vers (1993, lapsille) * Vi sover ikke (1997) * Hit og dit-vers (2002, lapsille) * Til stede : utvalgte dikt (2017) ===Novellikokoelmat=== * Veven (1972) * Lykkehjulet går (1976) * Kikkeren (1987) * Uskyldigheten (1991) * Svevet (1995) * Arret (2001) * Det vakre (2009) ===Romaanit=== * Er du ikke glad da? (1974) * Stumtjenere (1978) * Ikke til salgs (1983) * Kråkeslottet (1994) * Broren (2011) ===Lastenkirjat=== * Heia gamleparken (1990) * Julie og fuglen (1998) * Nattgutten (1999) * Herman og Olsen (2001) * Fredrik og himmelhuset (2003) * Bestemor Basta (2005) * Hurra for tante Jensen (2010) ===Asiaproosa=== * Ingen røyk uten ild (1982) * Pappa – en russisk flyktning (2010) ==Lähteet== ==Aiheesta muualla== Luokka:Norjalaiset runoilijat Luokka:Norjalaiset lasten- ja nuortenkirjailijat Luokka:Norjalaiset feministit Luokka:Vuonna 1937 syntyneet Luokka:Vuonna 2024 kuolleet
Kim Kansas

Kim Kansas (myös nimillä Anssi Kansas, Ansa Kansas ja Kim Kansikas) on amerikansuomalainen entinen merimies, joka tuli 1960-luvun jälkipuoliskolla tunnetuksi Suomessakin transsukupuolisuutensa takia eräänlaisen elämäkertaelokuvan Olin mies (1967) myötä. Elokuva kertoo muun muassa hänen matkastaan sukupuolenkorjausleikkaukseen Helsinkiin. Elokuvan myötä aiheeseen tarttui Hymy-lehti, ja Koti-Posti julkaisi marraskuussa 1967 jutun ”Muuan ihmiskohtalo: – Muutuin naiseksi, kertoo merimies Anssi Kansas.” Apu-lehti julkaisi tammikuussa 1968 ”yksinoikeudella” Kansasin kaksiosaisen elämäkertajutun. Samana vuonna 1967 kuin Olin mies julkaistiin sai ensi- iltansa myös Kim Kansasin tuottama, Bing Jung -nimisen ohjaajan 71-minuuttinen elokuva nimeltä Peilileikki (Mirror Game). Se on selvänäköisyydestä kertova jännityskomedia, jonka pääosaa Kansas näytteli itse ja muissa osissa olivat muun muassa New Yorkissa asuneet kirjeenvaihtaja Jussi Himanka ja oopperalaulaja Kalle Ruusunen. Elokuva sai Suomessa ensi-iltansa Helsingin Joukolassa toukokuussa 1968. Myös sen markkinoinnissa käytettiin mainoslausetta ”Kim Kansas – ennen mies nyt nainen!”. Vuonna 1971 Kim Kansas julkaisi elämäntarinansa 175-sivuisena omakustanteena nimeltä Juopa. Kirjan kannessa otsikko on kokonaisuudessaan Juopa erottaa miehen naisesta, hyvän pahasta, näkyvän näkymättömästä, elävät kuolleista. ==Lähteet== Luokka:Amerikansuomalaiset henkilöt Luokka:Suomalaiset elokuvanäyttelijät Luokka:Syntymävuosi puuttuu Luokka:Elävät henkilöt Luokka:Transsukupuolisuus Luokka:Seksuaali- ja sukupuolivähemmistöjen oikeuksia ajaneet aktivistit
Signe Gaupset

Signe Gaupset (s. 18. kesäkuuta 2005) on norjalainen jalkapalloilija. Hän on pelipaikaltaan keskikenttäpelaaja. Hän on pelannut useissa Norjan nuorisomaajoukkueissa. Hän pelasi Norjan naisten maajoukkueessa ensimmäisen ottelunsa helmikuussa 2024 Kroatiaa vastaan. Gaupset on edustanut kotimaansa pääsarjassa kaudesta 2021 alkaen Sandvikenia, joka kaudeksi 2022 muutti nimekseen SK Brann. Joukkue voitti liigamestaruuden kausina 2021 ja 2022 sekä Norjan cupin kaudella 2022, ja tuon cupin loppuottelussa Gaupset teki kaksi maalia ja syötti yhden. Hän pelasi kaudella 2023–2024 Mestarien liigassa avauskokoonpanossa kahdeksan ottelua ja teki maalin tasapeliin päättyneessä kotiottelussa Lyonia vastaan. == Lähteet == Luokka:Norjalaiset jalkapalloilijat Luokka:Vuonna 2005 syntyneet Luokka:Elävät henkilöt
Tébessa

Tébessa () on kaupunki ja Tébessan maakunnan hallinnollinen keskus Algeriassa. Se sijaitsee Atlasvuorten ylätasangolla lähellä Tunisian rajaa 585 kilometriä Algerista kaakkoon. Tébessan kunnassa oli arviolta 241 300 asukasta vuonna 2020. ==Maantiede ja ilmasto== Tébessan kunnan pinta-ala on 184 neliökilometriä. Se rajoittuu pohjoisessa Boulhaf Dirin, koillisessa El Kouifin, idässä Bekkarian, etelässä El Ma Labiodhin, lounaassa Ogla Melhan, lännessä Bir Mokkaddemin ja luoteessa Hammametin kuntiin. Kaupunki on rakennettu etelän Djebel Ozmor -vuoren ja tasangon reuna-alueelle. Kaupungin ilmasto on semiaridi ja sateet epäsäännöllisiä. Heinäkuun keskilämpötila on 30 ja tammikuun 7 astetta. Vuotuinen sademäärä on 229 millimetriä. ==Historia== Alkujaan Karthagon alainen kaupunki tunnettiin roomalaisaikana nimellä Theveste. Vespasianuksen aikana sinne sijoitettiin Legio III Augusta. 100-luvun alussa kaupungissa oli 50 000 asukasta. Septimius Severus teki Thevestestä colonian ja antoi sen asukkaille Rooman kansalaisoikeudet. Kristinusko levisi kaupunkiin 200-luvun alussa, ja siellä oli myös manikealaisia ja donatolaisia. Vandaalimiehityksen jälkeen bysanttilaiset rakensivat linnoituksen. Antiikin aikana seudulla tuotettiin varsinkin oliiviöljyä. Arabivalloituksen jälkeen kaupunki menetti merkityksensä. Tähän oli syynä mahdollisesti myös aavikoituminen ja kauppareittien muuttuminen. Myöhemmin Tébessa tunnettiin lähinnä siellä kudotuista matoista. Turkkilaiset perustivat sinne varuskunnan 1500-luvulla, ja ranskalaiset vuonna 1851. Algerian itsenäistymisen jälkeen kaupunki on kasvanut nopeasti ja osin hallitsemattomasti. Siitä tuli maakunnan keskus vuonna 1974. ==Liikenne ja talous== Tébessa on tärkeä maantieliikenteen keskus Algerian ja Tunisian sekä Tell-Atlasin ja Saharan välillä. Sen kautta kulkee rautatie Djebel Onkin ja El Kouifin fosfaattikaivoksille. Kaupungin lähellä sijaitsee kotimaan lentoasema. Kaupungin pääelinkeinot ovat kaupankäynti ja palvelut. Ympäröivä maaseutu tuottaa viljaa, oliiveja, hedelmiä, taateleita, lihaa ja villaa. Maakunnassa on rauta- ja fosfaattikaivoksia. Tébessassa toimii Cheikh Larbi Tebessin yliopisto. ==Nähtävyydet== Tébessan vanha kaupunki sijaitsee vuonna 535 rakennetun bysanttilaisen linnoituksen sisällä. Hyvin säilynyt neliskulmainen muuri on kymmenen metriä korkea ja kaksi metriä leveä, ja siinä on 14 neliskulmaista tornia. Neljästä sisäänkäynnistä kuuluisin on itäinen Solomonin portti. Muita kohteita ovat vuonna 216 pystytetty tetrapylonin muotoinen Caracallan riemukaari, marmoripylväin ja friisein koristeltu ”Minervan temppeli” 200-luvun alusta ja aikaisemman kirkon paikalle 300-luvun lopussa tai 400–500-luvuilla rakennettu suuri basilika. Kaivauksissa on löydetty myös amfiteatteri, kylpylä ja öljynpuristamoja. ==Lähteet== Luokka:Algerian kaupungit
Bia Menezes

Beatriz Ferreira de Menezes (s. 25. kesäkuuta 1997 São Bernardo dos Campos), joka tunnetaan usein vain nimellä Bia Menezes, on brasilialainen jalkapalloilija. Hän edustaa São Pauloa ja Brasilian naisten jalkapallomaajoukkuetta. Hänen pelipaikkansa on puolustaja. == Lähteet == Luokka:Brasilialaiset jalkapalloilijat Luokka:Vuonna 1997 syntyneet Luokka:Elävät henkilöt
Kauppakassi

Kauppakassi tai ostoskassi on kassi, jolla kuljetetaan ostoksia kaupasta kotiin. Kauppakassit valmistetaan yleensä muovista, paperista tai kankaasta. Kangaskassit ovat niin sanottuja kestokasseja, joita voi käyttää useita kertoja. Monissa kauppakasseissa on kaupan logo tai mainos. Euroopan unioni pyrkii vähentämään muovisien kauppakassien määrää 40 muovipussiin henkeä kohden vuoteen 2025 mennessä. Osa kaupoista on sitoutunut vähentämään muovipussien käyttöä valistamalla asiakkaita ja tekemällä muovipusseista maksullisia. == Lähteet == Luokka:Pakkaus
RSA SecurID -murto

RSA SecurID -murto oli kyberhyökkäys, joka kohdistui RSA Security -yritykseen. Murron seurauksena RSA Security vaihtoi kaikki yli 40 miljoonaa SecurID- laitetta. Murron seurauksena muun muassa Lockheed Martinille yritettiin hyökätä. Myös Northrop-Grumman oli hyökkääjien tavoitteena. SecurID on laite, jota käytetään kaksivaiheiseen tunnistautumiseen. Jokaisella käyttäjätunnuksella on "token", ja jokainen token tuottaa jaksottain vaihtuvan numeron. Kirjautumisen yhteydessä käyttäjä syöttää käyttäjätunnuksen, salasanan sekä vaihtuvan numeron. Tunnistautumispalvelin tietää minkä numeron pitäisi näkyä ja käyttää tätä varmistamaan, että käyttäjällä on token hallussaan. Numeroiden vaihtuminen käyttää RSA Securityn kehittämää algoritmia, jonka alustamiseen käytetään siemenarvoa. Jokaisella tokenilla on eri siemenarvo, joka on liitetty käyttäjätunnukseen. Jos algoritmi ja siemenarvo tunnetaan tokenista tulee hyödytön, koska näytettävä numero voidaan laskea samalla tavalla kuin palvelinkin sen laskee. Hyökkääjät käyttivät RSA Securityyn kohdennetua sähköpostihyökkäystä, jolla he asensivat takaoven. Takaoven kautta hyökkääjät saivat pääsyn SecurID-tietoihin, joita he voivat käyttää hyökkäykseen varsinaiseen kohteeseen. Hyökkäyksessä sähköpostitse lähetettiin liitetiedosto, joka avautui Exceliin ja suoritti siinä sisällä olevan Flash-tiedoston. Flash-tiedosto käytti hyväkseen tietoturva-aukkoa, jonka kautta se asensi Poison Ivy -takaoven. Takaoven kautta hyökkääjä sai täyden pääsyn käyttäjän koneelle sekä pääsyn verkkolevyille. Varsinaisten laitteiden valmistus oli erotettu muusta verkosta, mutta laitteiden siemenarvot kirjoitettiin CD-ROM-levyille asiakkaille lähetettäväksi yhdellä koneella. Siemenarvot säilytettiin varmuuskopiona palvelimella asiakkaiden ongelmien varalta, ja hyökkääjät pääsivät kopiomaan siemenarvoja palvelimelta itselleen. Murron sanotaan olleen herätys valtioiden sponsoroimien murtojen uhalle. Myöhemmin SolarWinds-murto herätti huomion toimitusketjuhyökkäyksien uhasta. == Lähteet == Luokka:Kyberhyökkäykset
Grünenthal

Grünenthal on lääkeyhtiö, jonka pääkonttori sijaitsee Aachenissa Saksassa. Se perustettiin vuonna 1946 nimellä Chemie Grünenthal ja on ollut jatkuvasti perheomistuksessa. Yhtiö toi ensimmäisenä penisilliinin Saksan markkinoille sodanjälkeisenä aikana, kun liittoutuneiden valvontaneuvosto poisti kiellon. Grünenthal tuli pahamaineiseksi 1950- ja 1960-luvuilla teratogeenisen talidomidilääkkeen kehittämisestä ja myynnistä, jota markkinoitiin unilääkkeenä Contergan ja mainostettiin aamupahoinvoinnin ehkäisynä. Talidomidi aiheutti vakavia synnynnäisiä epämuodostumia, keskenmenoja ja muita vakavia terveysongelmia. Vaikka nämä sivuvaikutukset todistettiin lopullisesti vuosina 1959, ja 1962, Grünenthal jatkoi lääkkeen markkinointia pitkälle 1970- ja 1980-luvuille . Yhtiö tuottaa yli 50 prosenttia tuloistaan kipulääkkeillä, kuten tramadolilla. Yhtiöllä on kaksi toimistoa Saksassa sekä tytäryhtiöt Euroopassa, Latinalaisessa Amerikassa, Yhdysvalloissa ja Kiinassa. Marraskuussa 2016 yhtiö osti Thar Pharmaceuticalsin ja vuonna 2018 Averitas Pharman. == Lähteet == Luokka:Saksalaiset lääkealan yritykset
NotPetya-hyökkäys 2017

NotPetya-hyökkäys 2017 tarkoittaa vuoden 2017 kyberhyökkäystä, joka kohdistui Ukrainan pankkeihin ja yrityksiin. Tutkijoiden mukaan hyökkäyksen tavoitteena oli horjuuttaa Ukrainan vakautta. Haittaohjelma saastutti Ukrainassa käytetyn M.E.Doc-kirjanpito-ohjelmiston, jonka kautta se levisi muihin toimijoihin ja aiheutti Valkoisen talon arvion mukaan yli 10 miljardin dollarin kustannukset. Hyökkääjät olivat kauan aiemmin saastuttaneet M.E.Docin ja käyttivät sitä troijalaisena. FedEx-yhtiö on arvioinut sille aiheutuneen 400 miljoonan dollarin kustannukset ja Merck-yhtiö on arvioinut kustannuksiksi 670 miljoonaa dollaria vuonna 2017. Merckin mukaan sen tuotanto-, tutkimus- ja myyntitoiminnot keskeytyivät eikä se voinut toimittaa tuotteita, kuten Gardasil 9 -rokotetta. Tanskalainen A. P. Møller-Mærsk kertoi, että yrityksen verkko oli osittain jumissa eivätkä asiakkaat voineet varata laivoja. NotPetya aiheutti ongelmia, koska se oli tarkoitettu tekemään peruuttamatonta tuhoa ja se levisi nopeasti. Hyökkäys käytti muunneltua versiota Petya- haittaohjelmasta, jota ensin käytettiin vuonna 2016. Hyökkäyksen seurauksena lukuisat tietokoneet ympäri maailman sammuivat ja haittaohjelma hävitti tietokoneilla olleita tietoja. Haittaohjelma esiintyi kiristyksenä, mutta todellisuudessa tuhosi lopullisesti tietoja. Hyökkäystä on sanottu yhdeksi tuhoisimmista ja siitä johtuen kuusi venäläistä miestä etsintäkuulutettiin. Hyökkääjät toimivat Venäjän GRU:n alaisessa Sandworm-ryhmässä. NotPetyasta ei löydetty "tappokytkintä", jolla sen leviämisen voisi pysäyttää. Eräissä muissa madoissa vastaava on ollut. == Toimintatapa == NotPetya ylikirjoittaa tietokoneen Master Boot Record (MBR) -osion haittaohjelmalla, ja pakottaa Windowsin käynnistymään uudelleen. Uudelleen käynnistymisen jälkeen MBR-osioon kirjoitettu ohjelma salaa tietokoneella olevat käyttäjän tiedostot. NotPetya leviää käyttämällä MS017-010 -haavoittuvuutta (CVE-2017-0144, "EternalBlue"), jota myös WannaCry-haittaohjelma käytti leviämiseen. Microsoft julkaisi haavoittuvuuteen korjauksen maaliskuussa 2017, mutta monet organisaatiot eivät asentaneet päivitystä. NotPetya kerää myös käyttäjätunnuksia saastuneelta koneelta ja käyttää leviämiseen myös muita tekniikoita kuten Windows Management Instrumentation (WMI) -toimintojen kautta. Muita eri tahojen käyttämiä nimiä NotPetyalle ovat Petya 2.0, ExPetr ja GoldenEye. NotPetya eroaa kiristyshaittaohjelmista siten, että se on täysin tuhoisa hävittämällä tiedot ilman keinoa niiden palauttamiseen. NotPetya esitti valheellisen kiristysviestin, jolla varsinainen tavoite piilotettiin. "Kiristysviestissä" oli mukana valheellinen satunnaisesti muodostettu BitCoin-osoite, jolla mahdollisia lunnasrahoja ei voi kerätä. == Lähteet == Luokka:Kyberhyökkäykset Luokka:Vuoden 2017 rikokset
Nuestra Señora de la Concepción y de las Ánimas

Nuestra Señora de la Concepción y de las Ánimas oli Espanjan laivaston kolmikantinen 90-tykkinen linjalaiva. == Valmistus == Espanjan Tyynenmeren laivaston () kuninkaallinen lippulaiva () hankinta alkoi tarkastelemalla 23. heinäkuuta 1680 tehtyä suunnitelmaa. Kapteeni Millán Ignacio de Iriarte y Gaztelu, joka oli vuonna 1678 kuolleen José de Iriarten poika, vastaanotti 2. syyskuuta 1681 käskyn hankkia tarvikkeet aluksen rakentamiseen. Aluksen suunnittelusta vastasi José Antonio de Gaztañeta y de Iturribalzaga. Köli laskettiin 1682, jolloin vastaavina mestareina olivat Antonio de Amas ja Ignacio de Soroa. Alus oli viimeinen Habsburgien laivaston kolmikantinen linjalaiva. Alus laskettiin vesille 24. syyskuuta 1687 ja otettiin palvelukseen 20. toukokuuta 1690 päällikkönään Diego Fernández de Zalvídar, Conde de Saucedilla.Winfield et al 2023 s. 101-102 Aluksen alimmalla tykkikannella oli 28 tykkiporttia, mutta niihin oli asennettu vain 18 naulan (k-es|libras}} (8,3 kg) kulveriinit, kun vastaavasti Englannin laivaston aluksilla oli 32 naulan (14,5 kg) tykit ja Ranskalla 36 naulan (k-fr|livre}}) (16,6 kg). Espanjan laivasto otti käyttöön vastaavat 36 naulan (16,6 kg) tykit vasta vuonna 1749. Valmistuessa aluksella ei ollut tykkejä puoli- tai etukannella, kunnes neljä pientä tykkiä asennettiin etukannelle vuonna 1692. == Palvelus == Aluksen vakavuutta parannettiin vuonna 1691. Seuraavana vuonna se oli Pedro Corbeton lippulaivana Italian retkelle ja vuonna 1693 José Antonio de Gaztañetan lippulaivana Máhonissa. Syyskuussa 1695 alus oli Zaldívarin lippulaivana Armada de la Tierra Firmessä. Se riisuttiin heinäkuussa 1700 aseista Cádizissa, jolloin aluksen miehistö ja tykit siirrettiin Pedro Fernández de Navarrete y Ayalan laivastoon Darienin retkelle valmistauduttaessa. Alus oli 1702 Cádizissa Britannian kuninkaallisen laivaston amiraali Rooken joukkojen piirittämänä. Vuonna 1705 alus purettiin Cádizissa osittain, koska muiden alusten korjauksiin tarvittiin puutavaraa. Jäljelle jäänyt hylky upotettiin Puntalesiin estämään pääsy Cádizinlahdelle. == Lähteet == * === Viitteet === Luokka:Espanjan laivaston linjalaivat